# Dokumendi kommentaarid

Dokumendile lisatavad kommentaarid &kword;is võimaldavad sinu loodud dokumente lugeda mõnel teisel inimesel. Ta võib teha teksti kohta oma märkusi ning need on näha otse vastava teksti juures.

## Kommentaari lisamine dokumendile

Kommentaari lisamiseks dokumendile vali tekst, mida soovid kommenteerida.

Vali menüükäsk Lisamine Kommentaar.... See avab väikese dialoogi.

Kirjuta dialoogikasti oma kommentaar. Klõpsates nupule Autori nime lisamine saab kommentaarile lisada autori ning kommentaari kirjutamise kuupäeva ja kellaaja.

Autori nimi peab leiduma dokumendi info dialoogis, vastasel juhul seda kommentaarile ei lisata.

Kui oled öelnud kommentaaris välja kõik, mida öelda soovisid, klõpsa nupule OK ning kommentaar ongi valmis.

Kommentaar on näha väikese kollase kastina kursori asukohas.

## Kommentaari täiendamine või muutmine

Olemasoleva kommentaari täiendamiseks või selle muutmiseks vii hiirekursor kommentaari kohale, mida soovid muuta. Klõpsa &HPN;ga. Ilmub menüü, kust vali Muuda kommentaari....

Seejärel saad kommentaari teha selliseid muudatusi, nagu soovid.

## Kommentaari kustutamine dokumendist

Kommentaari kustutamiseks vii hiirekursor kommentaari kohale, mida soovid kustutada. Klõpsa &HPN;ga. Ilmub menüü, kust vali Eemalda kommentaar.

Kommentaar kustutatakse otsekohe.

## Kõigi kommentaaride peitmine

Kõigi kommentaaride peitmiseks vali menüükäsk Seadistused KWordi seadistamine....

See avab dialoogi.

Klõpsa ikoonil Muud.

Kommentaaride näitamise lülitamiseks kasutatakse märkekasti Kommentaaride näitamine.