# Üksikasjalikud juhised

See peatükk kirjeldab, kuidas sooritada &kpresenter;is mõningaid levinumaid ülesandeid.

## HTML-slaidiseansi loomine

Käsk Tekita HTML-slaidiseanss võimaldab muuta olemasoleva esitluse WWW-leheküljeks.

1. Kõigepealt tee mõned slaidid, mida seansis kasutada. Mina kasutasin siin käsiraamatus leiduvaid slaide.

   Esitlus, mille me HTML-iks muudame Esitlus, mille me HTML-iks muudame

2. Seejärel klõpsa ikoonil Tekita HTML-slaidiseanss (pildil tähistatud punaselt) Tekita HTML-slaidiseanss Tekita HTML-slaidiseanss või kasuta menüüd Fail nõustaja käivitamiseks, mis aitab sind selle meeldiva ülesande juures.

3. Dialoog pärib, kas soovid kasutada olemasolevat faili. Klõpsa nupul Ei, kui see on sul esimene kord sellist võimalust kasutada. Klõps nupul Jah võimaldab kasutada üksikasju, mida oled varem määranud HTML-slaidiseansi jaoks.

4. Seejärel ilmub dialoog, kus saab paika panna üksikasjad.

   HTML-slaidiseansi üksikasjade määramine HTML-slaidiseansi üksikasjade määramine

   Täida kõik väljad ja kontrolli, et oled asukoha õigesti valinud, sest just sinna salvestab &kpresenter; loodavad HTML-failid ja pildid. Klõpsa nupul Järgmine, kui oled väljad täitnud.

   Kui valitud asukohta ei ole olemas, küsib &kpresenter;, kas soovid selle luua.

5. HTML-slaidiseansi lisadetailide määramine HTML-slaidiseansi lisadetailide määramine

   Siin saab määrata veebilehekülgede stiili, samuti slaidide suurenduse. See tähendab, et kui sa näiteks algul lõid slaidid näitamiseks 1280 x 1024 LCD monitori täisekraanil, siis siin saad slaide skaleerida 50% peale, et need oleks korrektselt näha ka märksa väiksemas veebilehitseja aknas.

   Soovi korral saab määrata ka teksti vaikekodeeringu ja dokumenditüübi.

   Enamasti peaks vaikeväärtused olema igati kohased ning sa võid suunduda järgmisele leheküljele, klõpsates nupule Järgmine.

6. Siin saab määrata veebilehekülgede värvi.

   HTML-slaidiseansi väljanägemise määramine HTML-slaidiseansi väljanägemise määramine

   Kui &kpresenter; veebileheküljed loob, kasutatakse siin määratud teksti värvi. Slaidide enda värv ei muutu.

   Värviribal klõpsates saab valida meelepärase värvi.

7. Klõps nupule Järgmine avab dialoogi, kus saab muuta iga slaidi nime.

   Slaidinimede määramine Slaidinimede määramine

8. Lõpuks salvesta enne dialoogi sulgemist seadistused, klõpsates selleks nupul Salvesta konfiguratsioon....

   Konfiguratsiooni salvestamine Konfiguratsiooni salvestamine

9. Nüüd on meil olemas uued HTML-failide ja piltide kataloogid just dialoogis määratud asukohas.

   Äsja loodud HTML-slaidiseansi kataloogid Äsja loodud HTML-slaidiseansi kataloogid

Veebi-slaidiseansi käivitamiseks on loodud ka fail `index.html`.

Seda, kuidas asi välja näeb, saab vaadata, kui avada failihalduri või veebilehitsejaga fail `index.html`. Klõpsa seal, kus seda soovitatakse teha, ning nähtavale ilmub esitluse esimene leht. Edasi käib kõik sarnaselt &kpresenter;i slaidiseansile.

Iga klõps aknas viib edasi järgmisele slaidile.

Saada &FTP; vahendusel kogu kupatus oma veebileheküljele, kontrolli, et kataloogistruktuur jääks muutumatuks, ning kogu maailm võib imetleda sinu kätetööd.

## &kpresenter;i esitluse eksportimine Sony mälupulgale (Memory Stick)

Mõned Sony projektorid suudavad esitlust näidata ka otse mälupulgalt ilma arvutiga ühenduses olematagi. &kpresenter; võib esitlused vajalikku vormingusse eksportida, et mälupulka oleks võimalik selliselt kasutada. Allpool tutvustamegi eksportimise käiku.

Iga eksporditud slaidiseanss koosneb mitmest pildifailist (üks iga originaalesitluse slaidi kohta ning kaks tiitlislaidi) ja indeksifailist. Need luuakse suhteliselt keeruka kataloogistruktuuriga, mis võimaldab ühele mälupulgale salvestada ka enam kui ühe esitluse. Allpool toome ühe lihtsama, kahe esitlusega näite.

Mälupulga kataloogistruktuur

1. Kui esitlus, mida soovid kasutada, ei ole juba avatud, vali menüüst Fail käsk Ava... ning otsi üles esitlus, mida soovid eksportida.

2. Seejärel vali menüüst Fail käsk Loo mälupulga slaidiseanss....

   &kpresenter;i menüükäsk Loo mälupulga slaidiseanss.... &kpresenter;i menüükäsk Loo mälupulga slaidiseanss....

3. See avab dialoogi Mälupulga slaidiseansi loomine. Vali seal võimalus Määra värvid

   &kpresenter;i dialoog Mälupulga slaidiseansi loomine. &kpresenter;i dialoog Mälupulga slaidiseansi loomine.

4. Asukoht on kataloog, kus luuakse tipptaseme kataloogid (`DCIM` ja `MSSONY`, vaata eespool kataloogistruktuuri diagrammi). Kui mälupulk on ühendatud ja sul on vajalikud õigused, võid eksportida otse eemaldatavale andmekandjale, millisel juhul tuleks tekstikasti kirjutada ühendamiskoht.

   Tiitel tähistab nii indeksifaili nime kui ka tiitlislaidi tekstipealdist. Pane tähele, et see tiitel ei mõjuta muude, tavaliste esitluse slaidide tiitleid - tiitlislaidi näitab Sony projektor enne tegeliku esitluse alustamist.

   Kaks värvivalijat grupiboksis Mustandslaidid on samuti mõeldud ainult tiitlislaidi jaoks. Mõttekas on muuta tiitlislaide, et muuta esitluste tuvastamine hõlpsamaks, kuid väga turvaline ja tavaline on ka jätta siin kehtima vaikeväärtused.

5. Kui seejärel klõpsata nupule OK, käivitub eksportimine ise. Dialoog suletakse ning ilmub uus dialoog, mis annab teada eksportimise edenemisest.

   &kpresenter;i dialoogi Mälupulga slaidiseansi loomine edenemine. &kpresenter;i dialoogi Mälupulga slaidiseansi loomine edenemine.

   Kui eksportimine on lõpetatud, võib klõpsata nupule Tehtud, pärast mida dialoog suletakse.

6. Kui sa ei loo slaidiseanssi otse ühendatud mälupulgale, tuleb korrektsed failid hiljem kopeerida. Märkisime juba, et korrektsed kataloogid ja failid, alustades kataloogidest `DCIM` ja `MSSONY`, tuleb kopeerida mälupulga juurkataloogi ("root"). Oluline on jälgida kataloogistruktuuri ning ilmselt oleks kõige lihtsam kopeerida kataloogid `DCIM` ja `MSSONY` kohe ja korraga.

   Vajadusel võib turvaliselt ümber nimetada indeksifaili (vaikimisi `Slideshow.SPP`), kuid ümber nimetada ei saa slaidipilte ega katalooginime, sest need on kodeeritud indeksifaili.

## &kpresenter;i mallide loomine

&kpresenter;i mallide loomine on tegelikult imelihtne.

Kui oled loonud esitluse, mille stiili soovid ka edaspidi kasutada, võid selle salvestada mallina.

Selles osas selgitame, kuidas luua uus mall ja see salvestada.

1. Ava &kpresenter; ja loo uus dokument.

   Mina valisin puhta tausta ja tekstikastiga dokumendi. Klõpsa &HPN;ga redigeerimisaknas, misjärel ilmub dialoog Slaidi taust.

   &kpresenter;i dialoog Slaidi taust. &kpresenter;i dialoog Slaidi taust.

   Sama dialoogi avab menüüs Vormindus leiduv käsk Lehekülje taust.

2. Muudame nüüd tausta pilkupüüdvamaks. Üleval asuvas liitkastis saab valida ka taustal pildi kasutamise.

   Slaidi tausta valimine Slaidi tausta valimine

   Jätame kehtima vaikeväärtuse Värv/üleminek. Järgmises liitkastis valime võimaluse Vertikaalne üleminek, klõpsame kahel allpool asuval pikal kastil ja valime kaks värvi.

   Värvide alguspunkti üleminekus saab muuta, kui märkida ära kast Balansseerimata. See võimaldab mängida X- ja Y-faktori liuguritega. Sõltuvalt sellest, milline ülemineku tüüp on valitud, võib näiteks üks liugur mitte midagi teha.

   Proovi valida kontrastsed värvid. Kui mõlemad on valged, ei ole midagi näha. Kui oled leidnud meelepärase värviskeemi, klõpsa dialoogi sulgemiseks nuppudel Rakenda ja OK.

3. Leht ilutseb nüüd valitud värvides. Tee pealkirja lisamiseks topeltklõps tekstikastil.

   Pealkirja lisamine uuele mallile Pealkirja lisamine uuele mallile

   Kui mall sind rahuldab, klõpsa menüüribal Fail ja vali käsk Mallide haldur.

   Ilmuv dialoog võimaldab valida, kuhu mall salvestada.

   Uue malli salvestamine Uue malli salvestamine

   Mina salvestasin enda malli gruppi Ekraaniesitlused ning andsin sellele nimeks `Algõppemall`. Dialoogi sulgemiseks klõpsa nupul OK.

4. Sulge nüüd dokument, mille kallal töötasid (ära seda salvesta), ja &kpresenter; avab dialoogi Valimine.

   Dialoogis Valimine näitab &kpresenter; nüüd ka sinu uut malli. Dialoogis Valimine näitab &kpresenter; nüüd ka sinu uut malli.

   Selle kasutamiseks tuleb valida Uus dokument luuakse malli põhjal. Klõpsa kaardil Ekraaniesitlused ja seal see uus mall ongi.