# Algõpe samm-sammult

Selles peatükis pakume välja &kpresenter;i algõppekursuse. Me viime sind läbi põhiliste sammude, mis on vajalikud esitluse loomiseks ning sellele mõningate efektide lisamiseks.

## Uue dokumendi loomine

&kpresenter;i käivitamisel ilmub malli valimist võimaldav dialoog.

Dialoog Valimine Dialoog Valimine

Vaikimisi on märgitud võimalus Alustatakse tühja dokumendiga. Vali mall Tiitel (pildil punasega esile tõstetud), klõpsates sellel. See lülitab ühtlasi sisse võimaluse Uus dokument luuakse malli põhjal.

Klõpsa nupule OK. Avaneb slaidiredaktori aken, kus saab vaadata ja redigeerida dokumendi slaide (ning neis sisalduvaid objekte). Hetkel on olemas vaid üks slaid üheainsa objekti ehk tekstikastiga.

Slaidiredaktor Slaidiredaktor

Tee tekstikastil topeltklõps. Kursor võtab püstise kriipsu kuju, näidates, et nüüd saab teksti sisestada.

Tekstikursor Tekstikursor

Hakka aga teksti sisestama!

Teksti sisestamine Teksti sisestamine

Tekstikasti valimise lõpetamiseks klõpsa kuhugi kastist väljapoole.

## Uue lehekülje lisamine

Lisame nüüd dokumendile uue slaidi. Selleks klõpsa menüül Lisamine ja seal kirjel Leht.

Lehe lisamine menüüst Lehe lisamine menüüst

See avab dialoogi Lehe lisamine.

Dialoog Lehe lisamine Dialoog Lehe lisamine

Klõpsa nupul OK, kui oled rahul vaikimisi määratuga ehk uue lehe lisamisega lehe 1 järele.

Ilmub valikudialoog, kus saab määrata, milline uus slaid välja peaks nägema. Seekord tee topeltklõps mallil Üks veerg (pildil punasega esile tõstetud)

Malli valimine uuele lehele Malli valimine uuele lehele

Uus slaid ilmub nähtavale redigeerimisaknas. Esitluse lehtede vahel saab liikuda, kui valida slaid vasakul asuvas paneelis (pildil tähistatud punasega).

Slaidide nimekiri Slaidide nimekiri

Äsja lisatud lehel on kaks tekstikasti: üks tiitli ja teine täppidega märgistatud nimekirja jaoks.

Uus leht Uus leht

Vali topeltklõpsuga tiitlikast ja kirjuta sinna pealkiri. Seejärel tee topeltklõps teisel tekstikastil. Pane tähele, et kirjutama hakates tekib kohe täppidega tähistatud nimekiri. Kirjuta veidi ning lõigu lõpus vajuta klahvi Enter või Return. Uut lõiku kirjutama asudes ilmub selle ette automaatselt täpp.

Teksti sisestamine teisele lehele Teksti sisestamine teisele lehele

Tekstikasti valimise saab lõpetada klõpsuga sellest väljaspool.

## Pildi lisamine

Suundume nüüd tagasi esimesele lehele. Kasuta selleks akna vasakus ääres asuvat slaidide nimekirja.

Selles osas näitame, kuidas esitlust elavdada tiitellehele kena logo lisades. Selleks klõpsa esmalt menüül Lisamine ja vali kirje Pilt.

Pildi lisamine menüü abil Pildi lisamine menüü abil

See avab failidialoogi. Selle või muude &kde; standardsete dialoogide kohta leiab täpsemat infot &kde; dokumentatsioonist. Dialoogis saab faile sirvida klõpsuga kataloogide ikoonidel või tööriistariba brauserinuppe kasutades (pildil tähistatud punasega). Klõps nupul Nool üles viib antud kataloogi emakataloogi.

Otsi üles fail `koffice-logo.png`, mis võib asuda küll ka mõnes muus kataloogis kui pildil näidatu. Kui tahad, võid loomulikult valida ka mingi muu pildifaili! Vali fail ja klõpsa nupul Ava.

Lisatava pildi valimine Lisatava pildi valimine

Logo on nüüd näha redigeerimisakna ülemises vasakus nurgas. Graafika piiridel on näha valikusangad (mustad ruudukesed).

Lisatud pilt Lisatud pilt

Vii hiirekursor kuhugi logo kohale ja lohista see tiitellehe keskossa.

Pildi liigutamine Pildi liigutamine

Ongi kõik. Tiiteleht on saanud pildi!

## Varju lisamine tiitlitekstile

Muudame tiitellehe veelgi atraktiivsemaks ja lisame pealkirjale varju. Klõpsa hiire parema nupuga pealkirjakastis. See annab kaks tulemust: kast muutub valituks ja ilmub menüü.

Vali menüüst käsk Vari.

Kontekstimenüü Kontekstimenüü

Ilmub dialoog Vari. Kaugus varju ja teksti vahel on praegu 0, mistõttu varju ei saagi olla näha (see osa dialoogist on tähistatud punaselt)

Dialoog Vari Dialoog Vari

Suurenda väärtust, nii et see oleks 3. Oma tegevuse mõju võid näha eelvaatluse aknas. Nüüd klõpsa nupul OK.

Varju lisamine tiitlile Varju lisamine tiitlile

Ja ongi pealkirjal vari!

Uus varjuga pealkiri Uus varjuga pealkiri

## Tiitliteksti värvi muutmine

Lõpetame oma töö tiitliteksti muutmisega mustast siniseks. Selleks vali esmalt tiitlitekst, tehes tekstikastil topeltklõpsu.

Värvi saab muuta siniseks, kui klõpsata värvipaletis redigeerimisakna paremas servas ikoonil tumesinine (pildil on see ikoon tähistatud punaselt).

Värvipalett Värvipalett

Valitud teksti värvi muutmine siniseks muudab selle väljanägemist. See, millise värvi esiletõstetud tekst täpselt võtab, sõltub omajagu süsteemi värviskeemist.

Esiletõstetud tekst Esiletõstetud tekst

Nüüd klõpsa tekstikasti valimise lõpetamiseks kuskil mujal.

Viimistletud pealkiri Viimistletud pealkiri

Sul on nüüd olemas kaks slaidi. Miks mitte neid kasutada proovida! Slaidiseansi käivitamiseks vajuta tööriistaribal nuppu Käivita (hallikas nool). Ekraanile peaks ilmuma esimene slaid.

Esimene slaid Esimene slaid

Teise slaidi nägemiseks klõpsa ekraani suvalises punktis või vajuta klahvi Page Down.

Teine slaid Teine slaid

Slaidiseansi lõpetamiseks klõpsa hiire parema nupuga ja vali ilmuvast menüüst käsk Lõpeta esitlus.