# Dokumendi struktuur

Vahel, näiteks mõnda keerukamat dokumenti redigeerides, võib tulla kasuks vaadata, kuidas dokument üldse on üles ehitatud.

Sellise organisatsioonilise vaate korral on võimalik kiiresti liikuda teatud tekstiraamile, valida mõni pildiraam või lihtsalt saada ülevaade, milline dokument välja näeb.

## Dokumendi struktuuri ala näitamine ja peitmine

Et lihtsate dokumentide puhul ei ole dokumendi struktuuri aknas esitatud infol suuremat mõtet, pakub &kword; võimaluse vastavalt vajadusele see aken nähtavale tuua või peita.

Dokumendi struktuuri akna näitamiseks või peitmiseks vali menüükäsk Vaade Näita dokumendi struktuuri . Kui sa ei soovi enam akent näha, vali menüükäsk Vaade Peida dokumendi struktuur .

## Dokumendi struktuuri ala kasutamine

Selgitame seda dokumendi struktuuri näidisakna varal.

Nagu näha, esineb seal neli raamidegrupi kategooriat (Kinnistatud objektid, Valemiraamid, Pildid, Tekstiraamid/raamide grupid).

Kinnistatud objektid

- Selles kategoorias leiduvad tähestikulises järjekorras kõik raamid, mis sisaldavad andmeid muudest &koffice;'i rakendustest.

Valemiraamid

- Selles kategoorias leidub nimekiri kõigist raamidest, kus esineb valemeid.

Pildid

- Selles kategoorias leidub nimekiri kõigist raamidest, mis sisaldavad pilte, ning kataloog, millest pildid on avatud.

Tekstiraamid/raamide grupid

- Selles kategoorias leidub nimekiri kõigist teksti sisaldavatest raamidest või raamide gruppidest. Iga raamide grupi all on loetletud üksikud raamid.

Vajaliku kategooria saab valida hiirega, topeltklõps kategoorial avab või suleb selle.

Sõltuvalt dokumendi ülesehitusest ei pruugi parajasti kõik kategooriad näha ehk kasutusel olla. Kategooria ilmub nähtavale ainult siis, kui selles kategoorias esineb vähemalt üks raam.

## Raamigrupi valimine dokumendi struktuuri alas

Raami valimiseks (ja valitud raami kopeerimiseks, liigutamiseks või lihtsalt sellele liikumiseks) klõpsa selle tiitlil &HPN;ga. Ilmub menüü, kust vali Vali raamigrupp.

## Tekstiraami redigeerimine dokumendi struktuuri alas

Tekstiraami redigeerimiseks klõpsa raami tiitlil &HPN;ga. Ilmub menüü, kust vali Muuda tekstiraamide gruppi.

## Raamigrupi omaduste redigeerimine dokumendi struktuuri alas

Raami või raamigrupi omaduste redigeerimiseks klõpsa raami tiitlil &HPN;ga. Ilmub menüü, kust vali Muuda raamigrupi omadusi.

## Raami või raamigrupi kustutamine dokumendi struktuuri alas

Raami või raamigrupi kustutamiseks klõpsa raami tiitlil &HPN;ga. Ilmub menüü, kust vali Kustuta raamigrupp.