# Väljendid

Väljendid on hõlpus ja kiire viis lisada dokumenti sageliesinevaid väljendeid. Kui see on valitud, lisatakse väljendi tekst &kword;i.

Väljendid erinevad muutujatest. Nad lisatakse tavalise tekstina ning neid saab seejärel muuta vaid kui tavalist teksti. Muutujad aga lisavad dokumenti kohanäitaja, mida saab hiljem automaatselt uuendada.

## Väljendite kasutamine

Väljendite kasutamine on imelihtne.

Vii lihtsalt kursor asukohta, kuhu soovid väljendi lisada, ja vali menüükäsk Lisamine Väljend . Avanevas alammenüüs näeb väljendite gruppe. Vali meelepärane grupp ning seejärel nähtavale ilmuvast väljendite niemkirjast see, mis parajasti kõige paremini sobib.

Valimise korral lisatakse väljend kursori asukohta.

## Väljendite ja nende gruppide lisamine, muutmine ja kustutamine

Väljendi saab lisada, kui valida menüükäsk Tööriistad Kohandatud väljendi muutmine... . See avab dialoogi.

Vasakul asuv nimekiri näitab kõiki olemasolevaid gruppe (ülaltoodud näite puhul Töötajad ja Märkused). Parajasti valitud grupp on Märkused.

### Uue grupi lisamine

Uue väljendi lisamiseks tuleb esmalt luua uus grupp, sest &kword; ei luba kasutajal muuta ega eemaldada eelnevalt määratud väljendeid. Uue grupi saab luua klõpsuga nupul Uus, mis asub gruppide nimekirjast allpool. Uue grupi vaikimisi nimeks on uus grupp. Seda saab muuta klõpsuga loodud uuel grupil vasakul asuvas gruppide nimekirjas ning seejärel muutes vastavalt vajadusele teksti kastis Grupi nimi.

### Grupi nime muutmine

Grupi nime muutmiseks klõpsa grupi nimel vasakul asuvas nimekirjas ning kirjuta soovitud nimi kasti Grupi nimi.

### Grupi kustutamine

Grupi kustutamiseks klõpsa grupi nimel vasakul asuvas nimekirjas.

Enne seda, kui vajutad nupule Kustuta, kontrolli, et oled valinud õige grupi. &kword; ei paku võimalust gruppi taastada, kui oled selle kogemata kustutanud.

Klõpsa nupul Kustuta, mis asub gruppide nimekirjast allpool. Nii grupp kui kõik selles leidunud väljendid kustutatakse otsekohe.

Väljendi kustutamine selle dialoogi abil ei kustuta väljendeid ühestki dokumendist, vaid eemaldab kõigest väljendi menüüvalikust.

### Uue väljendi lisamine gruppi

Dialoogi vasakus osas on kõigi olemasolevate gruppide nimekiri. Vali sealt grupp, kuhu soovid väljendit lisada, klõpsates grupi nimel &HVN;ga. Paremal pool asuv nimekiri Väljendid toob ära kõik parajasti valitud gruppi kuuluvad väljendid.

Väljendi lisamiseks klõpsa nupul Uus, mis asub väljendite nimekirjast allpool.

Uus väljend kannab nimetust tühi. Nüüd võid sisestada meelepärase väljendi.

### Väljendi redigeerimine grupis

Vasakul asuvas kastis on ära toodud kõik olemasolevad grupid. Vali grupp, mis sisaldab vajalikku väljendit, klõpsates grupi nimel &HVN;ga. Paremal asuv nimekiri Väljendid toob ära kõik valitud gruppi kuuluvad väljendid.

Klõpsa paremal asuvas nimekirjas väljendil, mida soovid muuta.

Klõpsa väljendite nimekirja all asuvas tekstikastis. Nüüd võid sooritada seal näidatud väljendis vajalikud muutused.

Kui oled uue väljendi lisamisega valmis saanud, klõpsa nupule OK.

### Väljendi kustutamine

Väljendi kustutamiseks klõpsa grupi nimel dialoogi vasakus osas asuvas nimekirjas. See näitab kõiki gruppi kuuluvad väljendeid paremal asuvas nimekirjas Väljendid.

Vali väljend, mida soovid kustutada, klõpsates selle nimel &HVN;ga.

Enne seda, kui vajutad nupule Kustuta, kontrolli, et oled valinud õige väljendi. &kword; ei paku võimalust taastada väljend, kui oled selle kogemata kustutanud.

Klõpsa nupule Kustuta, mis asub väljendite nimekirjast allpool. Väljend kustutatakse otsekohe.

Väljendi kustutamine selle dialoogi abil ei kustuta väljendeid ühestki dokumendist, vaid eemaldab kõigest väljendi menüüvalikust.

Kui oled kõik vajalikud muudatused sooritanud, klõpsa nupule OK.