# Menüü ja tööriistariba elemendid

&kpresenter; pakub mitu erinevat võimalust iseendaga suhtlemiseks. Tõenäoliselt kõige tuttavam neist on menüüd, mis on näha &kpresenter;i akna ülaservas.

Klõps menüüelemendil avab käskude nimekirja, mille seast saab valida just selle, mida parajasti vaja läheb. Paljusid käske saab kasutada ka otse, hoides all klahvi &Ctrl; või &Alt; ning vajutades mõnda muud klahvi. Järgnevalt kirjeldataksegi lühidalt kõiki menüükäske.

## Tööriistaribad

### Tööriistaribade kasutamine

Lisaks menüüdele võimaldab &kpresenter; kasutada ka mitut tööriistariba. Iga tööriistariba kujutab endast ikoonide kogumit. Tööriistariba ikoon kujutab üldjuhul endast mõne menüüs leiduva käsu mugavat kiirkorraldust.

Tööriistaribad Tööriistaribad

Tööriistariba saab ka sangast haarates vabalt mujale lohistada. Tööriistaribasid saab dokkida ehk asetada igale &kpresenter;i akna küljele. Soovi korral võib aga tööriistariba muuta hõljuvaks, nii et ta asub omaette aknas &kpresenter;i põhiaknast eraldi, nagu näha allpool toodud pildil:

Hõljuv tööriistariba Hõljuv tööriistariba

Kui sulle tööriistaribade lohistamine miskipärast ei meeldi, võid klõpsata hiire parema nupuga sangal, mille peale ilmub allpool näha olev menüü:

Tööriistariba kontekstimenüü Tööriistariba kontekstimenüü

Kontekstimenüü esimesed elemendid puudutavad tööriistariba asendit. Selle võib seada ükspuha millisele &kpresenter;i akna neljast küljest või määrata hõljuma omaette aknas. Võimalus Peidetud peidab tööriistariba (kui klõpsata peidetud tööriistariba sangal hiire parema nupuga, siis seisab selle võimaluse asemel Näita).

Kirje Teksti asend valimine võimaldab muuta tööriistaribal asuvate elementide väljanägemist. See menüü koos oma võimalustega näeb välja selline:

Tööriistariba välimuse menüü Tööriistariba välimuse menüü

Vaikimisi näidatakse tööriistaribadel ainult ikoone. Kui sa ei tea, mida mingi ikoon teeb, võid hoida hiirekursorit ikooni kohal ning mõne hetke pärast ilmub hüpik-teatekast, nagu näha allpool toodud pildil:

Kohtspikrid Kohtspikrid

Kuid ikoonide asemel võib tööriistaribadel näidata ka teksti või nii ikoone kui teksti. Kui soovid näha nii teksti kui ikoone, siis saab eespool vaadeldud kontekstimenüüs valida, kas tekst peaks asuma ikoonide kõrval või nende all. Kõiki nelja stiili võib näha allpool toodud pildil:

Tööriistariba stiilid Tööriistariba stiilid

Järgnevates osades tulevad vaatluse alla &kpresenter;i menüüd.

## Menüü Fail

&Ctrl;N Fail Uus

- Avab uue esitluse. Ilmuvas dialoogis Dokumendi loomine saab otsustada, millise malli põhjal uus dokument luua.

&Ctrl;O Fail Ava...

- Avab olemasoleva esitluse. Ilmub standardne &kde; failidialoog, mis võimaldab valida avatava faili.

Fail Ava hiljutine

- Näitab nimekirja hiljuti kasutatud failidega, kust saab valida vajaliku faili.

&Ctrl;S Fail Salvesta

- Salvestab parajasti avatud esitluse. Kui seda ei ole varem salvestatud, palutakse sul sellele nimi anda. Kui esitlus on varem salvestatud, salvestatakse see sama nime all.

Fail Salvesta kui...

- Salvestab parajasti avatud esitluse uue nimega.

Fail Laadi uuesti

- Laeb parajasti avatud faili uuesti.

Fail Impordi...

- Impordib varem loodud esitluse (see võib olla ka mõnes muus vormingus).

Fail Ekspordi...

- Ekspordib parajasti avatud esitluse mõnda muusse vormingusse, et seda saaks kasutada mõni muu rakendus või isik, kel tõesti ei ole võimalust kasutada &kpresenter;i.

Fail Loo HTML-slaidiseanss...

- Käivitab HTML-nõustaja, mida kirjeldab html-wizard.

Mallide haldur

- Võimaldab salvestada parajasti avatud slaidi mallina. Edaspidi saab seda malli kasutada uute dokumentide põhjana. Mallide loomist tutvustab lähemalt creating-templates.

Fail Kasuta seda slaidi vaikimisi mallina

- Määrab parajasti avatud slaidi vaikimisi malliks. See on eriti mõttekas siis, kui oled loonud meelepärase malli, mis sobib näiteks firmastiiliga, või kui kasutad sellist tüüpi väga sageli.

&Ctrl;P Fail Trüki

- Trükib parajasti avatud esitluse. Täpsemalt küll avab trükkimisseadistuste dialoogi, kus enne esitluse reaalset trükkimist saab veel üht-teist kohendada.

Fail Trükkimise eelvaatlus...

- Näitab esitlust &PostScript;-failide näitajaga, kus see on näha just nii, nagu hiljem trükituna paberil.

Fail Dokumendi info...

- Võimaldab sisestada infot dokumendi kohta, sealhulgas autori nime ja aadressi ning dokumendi lühikokkuvõtte.

Fail Saada fail...

- Loob uue e-kirja ja lisab sellele faili.

&Ctrl;W Fail Sulge

- Sulgeb parajasti avatud esitluse. Ühtlasi pakutakse võimalus salvestada tehtud muudatused.

&Ctrl;Q Fail Välju

- Lõpetab &kpresenter;i töö. Ühtlasi pakutakse võimalus salvestada kõik muudatused igas avatud esitluses.

## Menüü Redigeerimine

&Ctrl;Z Redigeerimine Võta tagasi: `Viimane toiming`

- Tühistab viimase toimingu.

&Ctrl;&Shift;Z Redigeerimine Tee uuesti: `Viimane tagasi võetud toiming`

- Sooritab uuesti viimase tühistatud tegevuse. Kui ühtegi tegevust pole tühistatud või viimane toiming ei ole pööratav, siis seda võimalust kasutada ei saa.

&Ctrl;X Redigeerimine Lõika

- Kopeerib valitud elemendi lõikepuhvrisse ja eemaldab selle ühtlasi dokumendist.

&Ctrl;C Redigeerimine Kopeeri

- Kopeerib valitud elemendi lõikepuhvrisse, jättes selle alles ka esitlusse.

&Ctrl;V Redigeerimine Aseta

- Asetab lõikepuhvri sisu esitlusse.

&Ctrl;Delete Redigeerimine Kustuta

- Eemaldab parajasti valitud elemendi esitlusest.

&Ctrl;A Redigeerimine Vali kõik

- Valib aktiivse slaidi kõik objektid ja kogu teksti.

&Ctrl;A Redigeerimine Tühista valik

- Tühistab kõigi parajasti valitud objektide valimise.

&Ctrl;F Redigeerimine Otsi...

- Otsib esitlusest teksti.

F3 Redigeerimine Otsi järgmine

- Otsib esitlusest teksti järgmist esinemiskorda.

&Shift;F3 Redigeerimine Otsi eelmine

- Otsib esitlusest teksti eelmist esinemiskorda.

&Ctrl;R Redigeerimine Asenda...

- Asendab esitluses teksti mingi muu tekstiga.

Redigeerimine Kopeeri slaid

- Kopeerib aktiivse slaidi lõikepuhvrisse.

Redigeerimine Dubleeri slaid

- Lisab aktiivse slaidi täpse koopia.

Redigeerimine Kustuta slaid

- Kustutab aktiivse lehekülje esitlusest. See käsk vajab kinnitamist.

Redigeerimine Dubleeri objekt...

- Loob parajasti valitud objekti täpse koopia. Ilmuv dialoog võimaldab määrata mõningaid duubli omadusi, ⪚ kas seda tuleks pöörata või skaleerida või nihutada uude asendisse slaidil.

## Menüü Vaade

Vaade Uus vaade

- Avab uue akna sama esitlusega, mis võimaldab töötada enam kui ühe esitlusega.

Vaade Sulge kõik vaated

- Sulgeb kõik esitluse vaated. Ühtlasi pakutakse võimalus tehtud muudatused salvestada või sulgemisest loobuda.

Vaade Poolita vaade

- Poolitab akna kaheks (või enamaks) ühe ja sama esitlusega vaateks. Vaikimisi poolitatakse vaade horisontaalselt.

Vaade Eemalda vaade

- Sulgeb ainult parajasti aktiivse vaate. Esitlus ise ja kõik muud avatud vaated jäävad avatuks ning kõik tehtud muudatused salvestamata.

Vaade Poolitamise suund

- Lülitab vaate poolitamise suunda horisontaalse (vaikimisi) javertikaalse vahel.

Vaade Näita liikumispaneeli

- Lülitab liikumispaneeli näitamist. Sellel on näha kõik esitluse slaidid.

Vaade Näita päist

- FIXME: uurida välja info päiste kohta

Vaade Näita jalust

- FIXME: uurida välja info jaluste kohta

Vaade Vormindussümbolid

- Võimaldab näha mittetrükitavaid sümboleid, näiteks tabeldusmärgid ja lõigusümbolid. Sellest võib olla abi teksti täpsel asetamisel.

  See on lülitamisvõimalus: kui on sees, on vormindussümbolid näha, kui mitte, siis ei ole.

Vaade Abijooned

- &kpresenter;iga töötades võib dokumenti tõmmata rõht- või püstjoonlauast abijoone. Seda ei trükita, samuti pole seda näha valmis esitlusel, see on lihtsalt abiks objektide joondamisel ekraanil. Kui see võimalus on sees, on abijooned näha, kui väljas, siis mitte.

  Abijooned võivad kulgeda üle slaidide, lubades joondada objekte ühtmoodi mitmel slaidil korraga.

  Abijoonte keelamine (peitmine) ei kustuta neid. Kui oled abijooned juba loonud ja need seejärel välja lülitanud, toob sisselülitamine nad uuesti nähtavale.

Vaade Abijooned esiplaanile

- Vaikimisi katavad slaidile asetatavad objektid kõik näidatavad abijooned. Need saab uuesti nähtavaks muuta just selle menüükäsuga ja kui see on sees, ei jää nad enam objektide all varju.

Vaade Alusvõrk

- Lubamise korral näitab &kpresenter; punktidest alusvõrku, mis tähistavad kujutletavate rõht- ja püstjoonte lõikekohti. Nende punktide abil saab objektide asukohta slaidil täpsustada.

Vaade Alusvõrk esiplaanile

- Vaikimisi katavad slaidile asetatavad objektid näidatava alusvõrgu. Selle saab uuesti nähtavaks muuta just selle menüükäsuga ja kui see on sees, ei jää alusvõrk enam objektide all varju.

Vaade Haara alusvõrgule

- Kui see on sisse lülitatud, haarab alusvõrgu lähim punkt slaidile lohistatud või seal liigutatava objekti ülemise vasaku nurga.

  See kahandab mõnevõrra vabadust objekte omatahtsi slaidile asetada, kuid samas aitab neid ka võimalikult täpselt asetada. Samuti on seda võimalust hõlpus menüüst sisse või välja lülitada, mis lubab ära kasutada mõlema tegutsemisviisi parimad omadused.

Vaade Suurendus

- See alammenüü võimaldab slaidi suurendada või vähendada. Kasutada saab mitmeid etteantud suurenduse tasemeid, sealhulgas Kogu slaid, mis sobitab kogu slaidi avatud akna suurusele, ning Laius, mis sobitab slaidi kogu akna laiusele, kuigi püstsuunas võib seda ka edaspidi olla vaja kerida. Ülejäänud suurendusvõimalused jäävad 33% ja 500% vahele.

## Menüü Lisamine

&Alt;&Shift;C Lisamine Erisümbol...

- Lisab erisümboli. See võib olla näiteks täht, mida ei leidu klaviatuuril, näiteks ü USA klaviatuuri korral.

Lisamine Muutuja

- Lisab muutuja, mille väärtust uuendatakse koos dokumendi uuendamisega.

Lisamine Link...

- Lisab hüperlingi failile, veebileheküljele või e-posti aadressile.

Lisamine Kommentaar...

- Lisab väikese märkuse, mida lõplikus esitluses ei näidata. Seda saab kasutada näiteks kolleegi teksti kommenteerimiseks või endale meeldetuletuse jätmiseks.

F2 Lisamine Slaid...

- Lisab esitlusele uue lehe. Ilmuv dialoog võimaldab valida malli ning selle, kas lisada uus leht parajasti aktiivse lehe ette või järele.

Lisamine Fail...

- FIXME: mida sellega peale hakata?

F10 Lisamine Tekst

- Lisab uue tekstiobjekti. Hiirt lohistades saab luua raami, kuhu tekst sisestada.

Lisamine Autovorm

- FIXME: see nimi on veidi arusaamatu, mulle vähemalt. Võib-olla oleks parem 'trafarett'? Kujund sobiks ka, aga see on ju juba kasutusel.

  Lisab eelnevalt määratud kujundi, näiteks noole või ühendusjoone.

  Klõpsa hiirega kohas, kuhu soovid asetada autovormi ülemise vasaku nurga, ja lohista hiirt kohta, kus peaks asuma selle alumine parem nurk. Autovorm sisestatakse kasti ja sobitatakse automaatselt selle suurusele.

F12 Lisamine Diagramm

- Lisab diagrammi. Selle suuruse saab määrata hiirega lohistades. Vaikimisi näidatakse vaid mõningaid andmeid, nende muutmiseks ja näidatava diagrammi tüübi valimiseks tee diagrammil topeltklõps, mis võimaldab kasutada põimitud &kchart;i redaktorit.

  FIXME: KChartil on oma käsiraamat, kuid väike ülevaade diagrammide loomisest ei teeks ka siin paha.

F5 Lisamine Tabel

- Lisab tabeli. Selle suuruse saab määrata hiirega lohistades.

  Seepeale ilmub &kspread;i dokumendi avamise dialoog. Võimalik on importida varem loodud tabel (kõlbavad mitmed vormingud, sealhulgas puhta tekstiga failid), samuti saab luua uue tühja tabeli.

  Topeltklõps tabelil võimaldab redigeerida selle sisu.

Lisamine Objekt

- FIXME: see vajab omaette lõiku

  Objekt on põimitav fail, mis võib olla mitmes vormingus.

  Üsna tavaline on seda võimalust kasutada vektorgraafika lõikepildi lisamiseks.

&Shift;F5 Lisamine Pilt...

- Lisab rasterkujutise. Need ei ole nii lihtsalt skaleeritavad kui näiteks vektorkujutised. &kpresenter; tunnistab praegu paljusid vorminguid, sealhulgas `.tiff`, `.jpg`, `.png` jne.

Lisamine Joon

- Lisab joone, valida on mitme tüübi vahel. Joonega seotud toiminguid kirjeldatakse lähemalt edaspidi.

Lisamine Kujund

- Võimaldab lisada mitu etteantud vektorvormingus kujundit. Need on samamoodi redigeeritavad nagu enda tõmmatud jooned. Joonistusvahendite kasutamist kirjeldatakse lähemalt vastavas osas.

Lisamine Skaneeri kujutis...

- Võimaldab skaneerida kujutise skänneriga. Selle eelduseks on mõistagi paigaldatud skänner. FIXME: dokument, mis kirjeldaks skänneri seadistamist, nii et &kpresenter; seda kasutada saaks.

## Menüü Vormindus

Vormindus Vali

- Kui oled kasutanud mõnda sellist vahendit, mis ei võimalda valida muid objekte, näiteks joonistusvahend, saab selle menüükäsuga naasta tavalise valikukursori kasutamise juurde.

Vormindus Pööra

- Muudab kursori kahepäiseks kaarjaks nooleks. Kursoriga lohistades saab pöörata slaidi objekti. Kui see on jõudnud õnnelikult vajalikku asendisse, klõpsa pööramise lõpetamiseks.

  Kui mõtled ümber ja soovid pööramist tühistada, võid vajutada klahvi &Esc; või hiljem operatsiooni tagasi võtta menüükäsuga Redigeerimine Võta tagasi .

Vormindus Korrasta objektid

- Siin saab määrata, kuidas täpselt peavad objektid slaidil asetsema.

  Peal olev objekt katab suurusest olenevalt osaliselt või täielikult enda alla jäävad objektid. Kuhja kõige alumine objekt ei pruugi üldse näha olla, keskel asuvad objektid võivad osaliselt jääda enda peal olevate objektide varju, samal ajal ise kattes allapoole jäävaid objekte.

  Valitud objekti võib saata kihi võrra üles- või allapoole, samuti otsekohe kõige pealmiseks või kõige alumiseks.

Vormindus Joonda objektid

- Selle alammenüü abil saab kiiresti kõik valitud objektid joondada slaidi mõne külje järgi või tsentreerida nad rõhtsalt või püstiselt.

Vormindus Lisa objektidele vari...

- See asetab teksti või objekti värvilise koopia selle taha. Selle tööriistaga saab näiteks logodele tekitada vahvaid langevaid varje. Kui tahad seda rakendada tekstile, kontrolli, et oleksid valinud tekstikasti (sellest annab märku kuus musta kastikest selle piirjoonel). Valida saab värvi, varju langemise suuna ja selle kauguse tekstist. Teksti puhul näeb asi parem välja, kui kauguseks valida 2 või 3. Tulemuse nägemiseks klõpsa nupul Rakenda.

Vormindus Rühmita objektid

- Joonistades võib tekkida soov luua midagi, mis koosneks mitmest ristkülikust või ringist. Koonda erinevad komponendid sinna, kus soovid neid näha, vali neist üks ning klahvi Shift all hoides klõpsa teistel kujunditel, mida soovid kaasata. Seejärel klõpsa käsul Rühmita objektid ning edaspidi toimivad need nagu üksteise külge liimitud.

Vormindus Lõhu objektide rühm

- Kui leiad, et on vaja muuta objekti, mis koosneb mitmest komponendist, tuleb see seda abivtööriista kasutades üksikosadeks lahti harutada. Klõpsa objekti valimise lõpetamiseks kusagil mujal ning seejärel võib valida komponendi, mida soovisid muuta.

Vormindus Lehekülje paigutus...

- Võimaldab määrata lehekülje väljanägemist. Määrata saab veeriseid, suunda (see võib olla püstpaigutus ehk kõrgem kui laiem või rõhtpaigutus ehk laiem kui kõrgem), lehekülje suurust (selleks on hulganisti malle, näiteks ekraan, A4, US legal jne.).

Vormindus Slaidi taust...

- Võimaldab muuta esitluse slaidide tausta. Valikuvõimalused on Värv (valida saab kas puhta värvi või mõne ülemineku vahel), Lõikepilt (avab dialoogi, kus saab kõvakettalt vajaliku pildifaili üles otsida) või Pilt (ka see avab dialoogi, kus saab vajaliku pildifaili üles otsida).

  Kui soovid kasutada ühtlast värvi, klõpsa selle valimiseks kastil. Üleminek toimib ainult siis, kui valitud on kaks värvi. Pildivõimalus lubab pildi tsentreerida, seda suurendada kogu slaidi katmiseks (kui see on ekraanist väiksem, võib see võimalus olla päris hea) või asetada paanidena. Viimane võimalus katab kogu lehekülje pildi väikeste korduvate kujutistega. Usutavasti on märksa etem kasutada mustrit kui logode pilte.

  Pildist saab vabaneda, kui valida uus pilt või värvi/ülemineku võimalus.

Vormindus Omadused

- Objekti omaduste dialoog võimaldab seda väga põhjalikult redigeerida.

## Menüü Tekst

Selle menüü abil saab muuta teksti ning kasutada mõningaid tekstitöötlusvahendeid, mis tuleb eriti kasuks juhul, kui esitlusel on suur roll tekstil.

Et sellest menüüst üldse kasu oleks, tuleb esmalt mingi tekst luua. Selleks tekita kõigepealt tekstikast (seda võimaldab teha peaakna vasakul serval asuv ikoon, mille keskel paiknevad tähed ab). Kui tekstikast on loodud, tee sellel topeltklõps, mis võimaldab hakata teksti sisestama. Kirjuta mõned sõnad, ⪚ `KPresenter suudab teha kõike, mida mul vaja läheb`, seejärel liiguta hiir selle vasakut nuppu all hoides üle teksti, mis sel moel teksti valib. Ühtlasi tekib teksti taha hallikas ristkülik. Kõik, mis jääb ristküliku sisse, on muudetav käesoleva menüü võimalustega.

Tekst Vaikevormindus

- FIXME: mis see veel on? Kehtestab vaikeväärtused? Tuleb teada saada.

Tekst Font...

- Sellel menüükäsul klõpsates avaneb fondidialoog.

  Fondivalikute dialoog Fondivalikute dialoog

  Siin saab valida kasutatava fondi, selle stiili (⪚ muuta kiri rasvasest kaldkirjaks), suuruse ja kooditabeli. Eelvaatluse aken näitab, milline tulemus välja näeb. Klõpsa nupul OK valitud teksti muutmiseks esitluses või nupul Loobu, kui soovid midagi muutmata redigeerimise juurde naasta.

&Alt;&Ctrl;P Tekst Lõik...

- FIXME: uurida välja ja kirjeldada, mida ja kuidas see teeb

Tekst Värv...

- Selle abivahendiga saab muuta valitud teksti värvi.

  Värvivalija Värvivalija

  Dialoog Värvivalija pakub mitmeid kasulikke võimalusi.

  Vasakul asub kast kõikvõimalike värvidega. Klõpsa värvil, mida soovid valida, ning see ilmub ruudukujulisse kasti dialoogi alumise osa keskel.

  Sellest paremal asub püstine liuguriga kast, mille abil saab värvi muuta heledamaks või tumedamaks, kui liigutada kastis asuvat väikest kolmnurka või klõpsata vajalikul kohal kastis.

  Allpool asuvad värvide valimise kastid, kus saab määrata väärtused H, S & V (vastavalt toon, küllastus ja väärtus) ning R, G & B (vastavalt punane, roheline ja sinine). Värvide väärtused saab kirjutada otse kasti, kui soovid rakendada kujundile või pildile mingit kindlat värvi.

  Paremal pool asub hüpikkast, kus vaikimisi on näha kiri Hiljuti kasutatud värvid. Klõpsa valimiseks värvil, mida soovid kasutada. Kohandatud värvid võimaldavad luua eraldi värvigrupi, mida sulle meeldib kasutada. Kui oled leidnud meelepärase värvi, klõpsa selle lisamiseks kohandatud gruppi nupul Lisatakse kohandatud värvidele. Paraku ei saa praegu ühegi meetodiga sellest grupist värve eemaldada.

  Kasulikud võivad olla ka 40 värvi ja Veebivärvid, eriti kui soovid kasutada veebileheküljel suhteliselt vähe värve, et fail oleks väiksem ja selle allalaadimine kiirem. Grupp Royal pakub värve pruunist kollase ja sinine ning purpurseni. Nimega värvid aga võimaldab valida värvide seast, millel on olemas oma nimi.

  Paremal pool all asub värvihaaraja. See on pipetikujuline ikoon. Selle abil saab valida ekraanilt suvalise värvi. Klõpsa vahendi nupul ja seejärel ükspuha kus ekraanil värvil, mis sulle meeldib. Veelgi rohkem allpool seisab värvi nimi (kui see on olemas) ning selle HTML-väärtus (see algab märgiga `#`). Kui soovid, et tekst veebileheküljel sobiks valitud värviga, tasub siin nähtav väärtus kirjutada HTML-koodi.

  Kui oled leidnud vajaliku värvi, klõpsa leheküljel värvi muutmiseks nupul OK. Kui sa aga midagi muuta ei soovi, klõpsa nupul Loobu.

&Alt;&Ctrl;S Tekst Stiilide haldur

- FIXME: kirjutada eraldi osa 'Stiilide kasutamine'

  Stiilide haldur võimaldab luua atribuutide komplekti, mida saab valitud tekstile ühekorraga rakendada.

Tekst Impordi stiil...

- Selle abil saab importida stiile, mis on määratud mõnes muus &kpresenter;i dokumendis.

Tekst Stiil

- Võimaldab rakendada parajasti valitud tekstile määratud stiili.

Tekst Loo stiil valiku järgi

- Kopeerib parajasti valitud teksti omadused ja salvestab need stiilina, mida saab edaspidi rakendada ka muule tekstile.

&Alt;L Tekst Joondus

- Kirje Joondus alammenüüs saab valida mitme võimaluse vahel: Joonda vasakule, Joonda keskele, Joonda paremale ja Joonda blokina. Viimast võimalust nimetatakse sageli ka äärest ääreni joonduseks.

  Tekst on vaikimisi joondatud tekstikasti vasaku äärise järgi.

Tekst Tüüp

- Muudab parajasti valitud teksti kas nummerdatud või täppidega nimekirjaks. Nummerdamise valimisel saab valida meelepärase stiili, sama saab teha ka täppidega nimekirja korral.

  Nimekirjast uuesti tavalise teksti saamiseks tuleb stiilina valida Puudub.

&Ctrl;+ Tekst Suurenda sügavust

&Ctrl;- Tekst Vähenda sügavust

- Suurenda sügavust ja Vähenda sügavust liigutavad nimekirjaga lõigu paremale (Suurenda sügavust) või vasakule (Vähenda sügavust).

  Täpid muudavad &kpresenter;i päris nutikaks Täpid muudavad &kpresenter;i päris nutikaks

  See diagramm näitab taandusega teksti ning täppide erinevaid stiile ja värve.

Tekst Venita sisu objekti kõrguseni

Tekst Venita objekti mahutamaks sisu

- Venita sisu objekti kõrguseni ja Venita objekti mahutamaks sisu aitavad muuta teksti suurust tekstikastis või sobitada tekstikasti sisestatud või asetatud teksti suurusega.

Tekst Lisa lehekülje number

- Lisab lehekülje numbri.

  FIXME: uurida, kas see on dünaamiline

Tekst Muuda tõstu...

- Muudab parajasti valitud teksti tõstu ehk tähesuurust.

  Valida on mitme tähesuuruse variandi vahel: kõik väike- või suurtähtedena, raamatu pealkirja laad, kus kõik sõnad, välja arvatud sidesõnad, algavad suurtähega, ning lause stiil, kus suurtähega on iga lause esimene sõna.

Tekst Õigekirja kontroll

- &kpresenter; võib teksti õigekirja automaatselt selle kirjutamise ajal kontrollida. Siin saab selle võimaluse sisse ja välja lülitada.

  Kui eelistad automaatse õigekirja kontrollimise asemel seda ise käsitsi teha, siis saab selle just siit käivitada.

Redigeerimine Luba automaatkorrigeerimine

- FIXME: uurida välja, mida see täpselt teeb:

  Kui see on lubatud, parandatakse tavalised õigekirjavead juba kirjutamise ajal. Kui ⪚ kirjutad `jaanaur`, parandatakse see automaatselt kujule `jaanuar`.

Tekst Rakenda automaatkorrigeerimist...

- Kui automaatkorrigeerimine ei ole lubatud, saab seda selle käsuga soovi korral rakendada.

## Menüü Slaidiseanss

Slaidiseanss Slaidiseansi seadistamine...

- FIXME: kirjutada slaidiseansi kasutamise osa

  Siin saab määrata kogu slaidiseansi omadusi, sealhulgas seda, kas näidata ekraanil kestust, milliseid slaide näidata ja nii edasi.

  Täpsemalt räägib sellest FIXME: link esitluste osale.

Slaidiseanss Muuda slaidi üleminekuid

- Lisab parajasti avatud slaidile üleminekuefektid. Siin saab määrata, kuidas näeb välja üleminek ühelt slaidilt teisele.

  Siin valitud üleminekuefekte rakendatakse ainult üleminekul sellelt slaidilt järgmisele.

Slaidiseanss Alusta

- Käivitab slaidiseansi parajasti avatud slaidist.

Slaidiseanss Alusta esimesest slaidist

- Käivitab slaidiseansi esimesest slaidist.

Home Slaidiseanss Liigu algusesse

- Liigub slaidiseansi esimesele slaidile.

Page Up Slaidiseanss Eelmine slaid

- Liigub slaidiseansi eelmisele slaidile.

Page Down Slaidiseanss Järgmine slaid

- Liigub slaidiseansi järgmisele slaidile.

End Slaidiseanss Liigu lõppu

- Liigub slaidiseansi viimasele slaidile.

## Menüü Seadistused

Menüü Seadistused võimaldab kohandada &kpresenter;i.

Seadistused Tööriistaribad

- Selle alammenüü elemendid on lülitavad, see tähendab, võimaldavad sisse ja välja lülitada konkreetsete tööriistaribade näitamist.

Seadistused Suvalisse kohta kirjutav kursor

- FIXME: uurida, mida see veel teeb

Seadistused Automaatkorrigeerimise seadistamine...

- Automaatne korrigeerimine võimaldab &kpresenter;il parandada mõningaid levinumaid õigekirjavigu või laiendada lühendeid sõltumata õigekirja kontrollimise võimalustest. Parandamise näiteks võib olla sõna `jaanaur` automaatne asendamine sõnaga `jaanuar`, vajalikke sõnu saab ka ise lisada.

  Oskus lühendeid lahti kirjutada säästab tublisti kirjutamisvaeva, kui tekstis esineb sageli mõni konkreetne lühend või kui sellist lühendit esineb mitmes esitluses.

  Kui sinu töökoht on näiteks AS Tõeliselt pika ja lohiseva ja ei kunagi lõpule jõudva nimetusega firma, siis võid usaldada asja automaatse korrigeerimise hooleks, mis asendab näiteks alati sinu kirjutatud `minufirma` väljendiga `AS Tõeliselt pika ja lohiseva ja ei kunagi lõpule jõudva nimetusega firma`.

  Automaatkorrigeerimist saab rakendada automaatselt kirjutamise ajal või ainult nõudmisel. Viimasel puhul saab selle valida menüüst Tekst.

Seadistused Kiirklahvide seadistamine

- Kiirklahvide seadistamine võimaldab määrata klahvikombinatsioone, millega rakendada &kpresenter;i menüüde või ikoonide taga peituvaid käske.

  Kiirklahvide muutmine Kiirklahvide muutmine

  Kui püüad määrata kiirklahvi, mis on juba kasutusel, saad veateate. Märgi ära toiming, millele soovid kiirklahvi määrata (pildil on selleks KDE info).

  Klõpsa raadionupul Kohandatud ning vajuta klahve, mida soovid kasutada. Mina määrasin näiteks KDE info dialoogi avamiseks klahvid Ctrl ja Y.

  Nupul saab näha, milline klahvikombinatsioon kehtib. Muutuste rakendamiseks klõpsa nupul OK. Kui soovid taastada vaikimisi valitsenud kiirklahvi, vajuta nupule Vaikeväärtus. Kui sa aga ei soovi midagi muuta, siis klõpsa nuppu Loobu.

Tööriistaribade seadistamine võimaldab kõigile tööriistaribadele ikoone lisada või neid sealt eemaldada.

&kpresenter;i seadistamine &kpresenter;i seadistamine

Üleval paiknevas hüpikkastis saab valida, millist tööriistariba muuta. Pildil on selleks KOffice Shell. Kui soovid lisada sellele tööriistaribale ikooni KDE info, tuleb klõpsata selle nimel vasakus kastis. Seejärel muutub aktiivseks paremale osutava noolega nupp ja sellele klõpsates lisataksegi ikoon KDE info tööriistaribale. Vasakule osutav nool muutub aktiivseks siis, kui valida mingi ikoon paremas kastis. Noolele klõpsates saab ikooni tööriistaribalt eemaldada. Ükspuha kumbas kastis millegi valimine muudab aktiivseks ka üles ja alla osutavad nooled. Nende abil saab kastides olevate ikoonide nimetuste ja vastavalt ka ikoonide enda järjekorda muuta. Menüükirje KPresenteri seadistamine pakub välja kaks menüükasti.

&kpresenter;i seadistamine &kpresenter;i seadistamine

Ikoon Töökeskkond võimaldab muuta automaatse salvestamise omadusi. Alumised kaks liugurit lubavad muuta rastri seadistusi. Sellega tuleb tegelikult veel vaeva näha. Nende abil saab kontrollida ekraanile joonistatavate objektide (näiteks kastid) minimaalset suurust. Küllap avastad peagi, et kasti ei ole võimalik teatud suurusest väiksemana joonistada.

Teine ikoon kannab nimetust Värv

&kpresenter;i seadistamine &kpresenter;i seadistamine

See muudab tekstikasti tausta värvi (pildil olen ma selle määranud roheliseks, valida saab värvi valimise dialoogiga). Vaikimisi on tekstikastid valged. Kui sul on tegemist tumeda taustavärviga ning soovid sellele teksti asetada, võib muuta tekstikasti värvi, et ikka ise ka näeksid, mida kirjutad. Kui oled lõpetanud, võtab teksti ümber jääv ala tausta värvi. Nupp Vaikeväärtus taastab esialgse seadistuse.

## Menüü Abi

&help.menu.documentation;