# Märkide vormindamine

Selles osas tutvustakse muutusi, mida võib ette võtta üksikute märkide või märgigruppidega, sealhulgas:

- Märgi suurus

- Font

- Fondi stiil (kaldkiri, rasvane jne.).

- Allakriipsutused, üla- ja alaindeks, läbikriipsutamine jne.

- Märgi ja tausta värv.

- Märgi tõst.

## Suuruse, fondi, fondi stiili, teksti värvi ja taustavärvi muutmine

### Klaviatuuri või tööriistaribade abil

Mitmeid levinumaid märgivorminduse muutusi saab teha kiirklahve kasutades. Selleks tuleb vaid valida tekst ning kasutada vastavaid klahvikombinatsioone soovitud omaduse lisamiseks või eemaldamiseks.

Vormingu tööriistaribal on hulk nuppe, mis samuti võimaldavad vastavaid omadusi lülitada.

Järgnev tabel selgitab üksikasjalikult kõiki omadusi, tööriistariba nuppe ning kiirklahve.

Omadus | Tööriistariba nupp | Kiirklahv
Fondi suurus |  | Suuruse vähendamine: Ctrl< Suuruse suurendamine: Ctrl>
Font |  | -
Rasvane kiri |  | &Ctrl;B
Kaldkiri |  | Ctrl I
Allajoonimine |  | Ctrl U
Läbikriipsutus |  | -
Ülapaigutus |  | -
Alapaigutus |  | -
Fondi värv |  | -

Kõiki teksti omadusi ei saa muuta klaviatuuri või tööriistariba abil, nende jaoks tuleb kasutada dialoogi.

### Dialoogi abil

Kui sul on kavas teha rohkem muudatusi, võib nii eelnevalt kirjeldatud kui ka muude omaduste lülitamiseks või muutmiseks kasutada dialoogi.

Märkide vormindamise dialoogi saab avada kolmel viisil:

- Valides menüükäsu Vormindus Font....

- Klõpsates valitud tekstil &HPN;ga ning valides ilmuvast menüüst Font....

- Kiirklahviga &Alt;&Ctrl;F

Kõik meetodid avavad ühesuguse dialoogi

Selle dialoogi abil saab valida fondi, selle suuruse ning rasvase ja kaldkirja võimalused kolme ülemise nimekirjakasti vahendusel.

Eelvaatluse kastis dialoogi keskosas on näha, millised valitud võimalused välja näevad.

Kui vaikimisi eelvaatluse string ei ole sobilik, võib seda muuta, kui klõpsata eelvaatluse kastis &HVN;ga. Ilmub tekstikursor ning teksti saab muuta just endale meelepäraseks.

Kui järgmisel korral dialoogi avad, on eelvaatluse kastis taas vaikimisi näitelause.

Klõps nupul Värvi muutmine... võimaldab muuta teksti värvi, kasutades selleks värvivaliku dialoogi.

Klõps nupul Taustavärvi muutmine võimaldab muuta tausta värvi, kasutades selleks värvivaliku dialogogi.

Klõps kaardil Fondiefektid toob esile uue dialoogi:

Osas Allajoonimine on kaks liitkasti ja nupp Muuda värvi.... Vasakpoolse liitkasti valikuteks on allajoonimata (Puudub), Üksik, Lihtne rasvane, Topelt või Laineline allajoonimine.

Keskmises kastis saab valida allajoonimise stiili (Pidevjoon, katkendjoon jne.).

Klõps nupul Muuda värvi... võimaldab valida allajoonimise värvi, kasutades värvivaliku dialoogi.

Osas Läbikriipsutus on samuti kaks liitkasti. Vasakpoolses saab valida läbikriipsutuse vormi: Puudub, Üksik, Topelt. Parempoolne võimaldab valida joone stiili.

Märkekast Sõnahaaval võimaldab määrata allajoonimise ja läbikriipsutuse rakendamise viisi.

Sektsioonis Asukoht saab luua üla- ja alaasetusega märke. Vali seal lihtsalt vastavalt vajadusele kas Ülapaigutus või Alapaigutus. Mõlema suurust saab muuta kerimiskastis Suhteline suurus. Üla- või alapaigutusega märki saab tavalise märgi suhtes liigutada kerimiskastis Nihe rea baaskõrgusest väärtust muutes.

Sektsioonis Tähesuurus saab valida ühe neljast spetsiaalsest tähesuuruse variandist.

Kasutatava keele saab valida liitkastist. Kui märkida kast Automaatne poolitus, kasutab &kword; õigekirja üldisi reegleid dokumendi teksti automaatseks poolituse jaoks.

Kaardil Vari saab valida märkidele kunstliku varju loomise võimalused.

Esmalt saab nupuga Värv valida varju värvi. Seejärel saab valida varju suuruse kerimiskastis Vahemaa. Lõpuks saab ka mõnda kaheksast punasest ruudukesest valides otsustada, millises suunas vari heidetakse. Paremal näeb valitud varju eelvaatlust.

Klõps nupule OK rakendab muutused dokumendis.

Klõps nupule Loobu jätab arvesse võtmata kõik tehtud muudatused.

## Fondi tõstu muutmine

&kword; võimaldab muuta tekstibloki tõstu (näiteks suur- või väiketähed) vastavalt viiele eelnevalt määratud stiilile. Selleks vali esmalt tekst, mida soovid muuta, ning seejärel menüükäsk Tööriistad Muuda tõstu....

Ilmub väike viie valikuga dialoog:

Suurtähed

- Muudab kõik tähed suurtähtedeks.

  Näide: KWORD MUUDAB AUTOMAATSELT TÕSTU.

Väiketähed

- Muudab kõik tähed väiketähtedeks.

  Näide: kword muudab automaatselt tõstu.

Tiitlikiri

- Muudab iga sõna esimese tähe suurtäheks.

  Näide: Kword Muudab Automaatselt Tõstu.

Tõstu lülitamine

- Muudab kõik väiketähed suurtähtedeks ja kõik suurtähed väiketähtedeks.

Lause tõst

- Muudab suurtäheks esimese tähe pärast punkti.

Kui oled valinud meelepärase võimaluse, klõpsa nupule OK ning &kword; sooritab vajaliku muudatuse.