# Raamide kasutamine

Kuna &kword; on raamipõhine tekstitöötlusrakendus, on raamide ja raamigruppide tööpõhimõtte mõistmine hädavajalik kogu ülejäänud käsiraamatu mõistmise (ja mõistagi ka töötamise) seisukohalt.

Selles osas püüame anda selge arusaama, kuidas luua, hävitada ja kasutada raame, et &kword; suudaks sulle luua just sellise dokumendi, nagu sa näha soovid.

## Raamigrupid

Enne raamide toimimise selgitamist tuleb selgeks teha mõned mõisted:

Raam

- Raam on ristkülikukujuline ala leheküljel. See ala määrab piirkonna, kuhu saab sisestada teksti (või muid andmeid).

Raamigrupp

- Raamigrupp on kogum raame. Igal raamigrupi raamil on oma asukoht grupis.

  Asukoha määrab, nagu nimetuski ütleb, raami asend leheküljel. Kui raamid ulatuvad kogu üle lehekülje laiuse, siis on raam, mis paikneb kõige lähemal lehekülje ülaservale, raam nr. 1. Ülaservast kauguse poolest teine raam on raam nr. 2 jne. Kui raamid ei ulatu üle kogu lehekülje laiuse, siis on raam nr. 1 see raam, mille vasak serv on kõige lähemal vasakule veerisele. Sellisel juhul jäetakse raami vertikaalne asend arvestamata.

  Kogu tekst kulgeb raamist raami raamigrupi ja ainult raamigrupi sees. Tekst kulgeb raamist raami raamigrupi sees vastavalt iga raami asukohale leheküljel (ja seega vastavalt raamide järjestusele raamigrupis).

  Näide: olgu meil raamigrupp, mis koosneb kolmest raamist (nr. 1, nr. 2 ja nr. 3).

  Kui me kirjutame teksti raami nr. 1, paigutatakse see vastavalt raami nr. 1 kujule.

  Kui tekst ei mahu enam raami nr. 1, kulgeb see automaatselt edasi raamis nr. 2.

Tekst kulgeb vabalt raamigruppi kuuluvate raamide vahel. Kui sisestada tekst keset raami, paigutatakse selle järel asuv tekst vastavalt sisestatud teksti kogusele ümber.

## Raami valimine

Raamigruppi kuuluvat raami saab valida kahel viisil:

- klõpsates selle raami piirdel, mida soovid valida.

- hoides all klahvi &Ctrl; ja klõpsates kuhugi raamis.

Seejärel peaks nähtavale ilmuma kaheksa raami servadel paiknevat kollast ruudukest.

## Tekstiraami lisamine dokumenti

Tekstiraami saab dokumenti lisada kolmel viisil:

- valides menüükäsu Lisamine Tekstiraam

- kiirklahviga F10

- või klõpsuga tööriistariba nupul .

Iga mainitud võimaluse kasutamisel vastab &kword; kursori muutmisega ristikujuliseks.

Vii hiirt kasutades ristikujuline kursor kohta, kus soovid näha uue tekstiraami ülemist vasakut nurka.

Klõpsa &HVN;ga.

Ilmub dialoog.

Selles saab määrata, millisesse raamigruppi uus raam kuulub.

Pildil toodud näites on uus tekstiraam loodud dokumenti, kus on juba kaks raamigruppi (need kannavad nimetusi Raamigrupp 1 ja Raamigrupp 2).

Nüüd on võimalik:

Lisada uus raam olemasolevasse raamigruppi.

- Selleks vali raamigrupp, millesse soovid uue raami lisada (toodud näites kas Tekstiraamide grupp 1 või Tekstiraamide grupp 2).

  Tekstiraami loomisel muutub uus raam valitud raamigrupi osaks.

Luua uus raamigrupp.

- Kui soovid luua uue raamigrupi, tuleb kirjutada seda tähistav nimetus (selle järgi saad hiljem just selle raamigrupi hõlpsasti üles leida). Nimetus tuleb kirjutada tekstikasti pealdisega Raamigrupi nimi.

  Loodav uus raam on sellisel juhul uue raamigrupi ainus raam.

Dialoogi ülejäänud kaarte saab kasutada raami mitmesuguste omaduste täpsemaks määratlemiseks. Nende kohta leiab rohkem infot osast Raami omaduste määramine.

Uus raam luuakse klõpsuga nupule OK.

Klõps nupule Loobu jätab uue raami loomata ning sul avaneb taas võimalus dokumendi redigeerimise kallale asuda.

Vaikimisi loob &kword; väikese raami, mille ülemine vasak nurk asub leheküljel, kus hiirekursoriga klõpsati. Pärast raami loomist on mõistagi võimalik selle suurust ja kuju muuta oma vajadustele vastavaks.

Kui eelistad raami kuju määrata juba loomistöö ajal, klõpsa &HVN;ga kohas, kus tahad näha loodava raami ülemist vasakut nurka, ning hoia hiirenupp all. Lohista hiirt raami vastaskülje poole, pannes sel moel paika uue raami piirid. Lohistamise ajal näed kuju võtmas raami kujundavat ristkülikut. Kui uue tekstiraami suurus ja kuju on saavutanud sind rahuldava oleku, lase hiirenupp lahti.

## Raami kustutamine dokumendist

Sul võib mingil hetkel tekkida arusaam, et mingit raami dokumendis ei ole enam vaja. Selle võib jätta muidugi tühjaks (ja sel juhul ei ole seda ka dokumendi lõplikus kujus näha), kuid selleks, et dokumendid oleks võimalikult lihtsad, on pigem mõttekas see sellisel juhul kustutada.

Selleks klõpsa esnalt selle tekstiraami serval, mida soovid kustutada (või hoia all klahvi &Ctrl; ja klõpsa &HVN;ga kuskil raamis).

Nüüd peaks näha olema 8 kollast ruudukest raami servadel.

Kui see on tõesti raam, mida soovid kustutada, siis:

- vajuta klahvi Delete.

- vali menüükäsk Raamid Kustuta raam

- viies kursori selle raami piirdele, mida soovid kustutada, klõpsa &HPN;ga ja vali ilmuvast dialoogist käsk Kustuta raam.

## Raami liigutamine

Raami liigutamine leheküljel on imelihtne.

Selleks klõpsa esmalt selle raami piirdel, mida soovid liigutada (või hoia all klahvi &Ctrl; ja klõpsa &HVN;ga kuskil raami sees).

Nüüd peaks näha olema 8 kollast ruudukest raami servadel.

Klõpsa piirdel uuesti &HVN;ga ning nuppu all hoides lohista kursor suunda, kuhu soovid raami liigutada.

Liigutamise ajal on näha raami kontuurjoon. Kui see jõuab kohta, kuhu soovisid raami liigutada, vabasta hiirenupp.

Teisel moel saab raami liigutada klahve &Ctrl; ja &Shift; all hoides ning &HVN;ga klõpsates ja nuppu all hoides. Lohista seejärel kursorit leheküljel, kuni see jõuab kohta, kus soovid raami näha. Seejärel vabasta &HVN;.

## Raami suuruse muutmine

Imelihtne on ka muuta raami suurust või kuju.

Selleks klõpsa esmalt selle tekstiraami piirdel, mida soovid muuta (või hoia all klahvi &Ctrl; ja klõpsa &HVN;ga kuskil raami sees). See tegevus valib raami.

Nüüd on näha 8 tumekollast ruudukest raami servadel. Neid liigutades saab raami piirde(d) lohistada uude asukohta.

Iga ruuduke liigutab erinevat piiret või piirete kombinatsiooni.

Näide: raami alumise piirde liigutamiseks vii hiirekursor all keskel asuvale ruudukesele. Selle kohale jõudes muutub kursor kahte suunda näitavaks nooleks.

Nüüd klõpsa &HVN;ga ja hoia nupp all. Hiirt leheküljel üles või alla liigutades näed, et raam muutub vastavalt hiire liikumisele. Kui raami alumine piire on jõudnud vajalikku uude kohta, vabasta hiirenupp ning muudatus ongi tehtud.

Kui kasutad tekstile orienteeritud malli, ei ole võimalik esmase raami suurust muuta raami piirdeid lohistades. Kui siiski soovid selle raami suurust muuta, saab seda teha veeriseid muutes

## Raamide ühendamine raamigrupis/teksti kulgemise muutmine

Tavaliselt luuakse iga tekstiraam mingi kindla ülesande täitmiseks. Mõnikord aga tekib dokumendi muutmise järel vajadus muuta seda, kuidas tekst raamides kulgeb. Et sind sellisel juhul edu saadaks, tuleb teada, kuidas liigutada raami ühest raamigrupist teise.

Esmalt klõpsa selle raami piirdel, mida soovid teise raamigruppi liigutada.

Parajasti valitud raami raamigruppi saab muuta, kui valida menüükäsk Raamid Raami/raamigrupi omadused...

Sama tulemuse saab, kui klõpsata raami piirdel &HPN;ga ja valida ilmuvast menüüst Raami/raamigrupi omadused....

See avab viie kaardiga dialoogi. Vali kaart Tekstiraamide ühendamine.

Siin on näha raamigruppide nimekiri, kust tuleb lihtsalt valida uus raamigrupp.

Klõps nupule OK lisab parajasti valitud siin määratud raamigruppi.

## Raamide esiletoomine

Kui kaks raami hõlmavad ühe ja sama ruumi ühel ja samal leheküljel, katavad nad vältimatult teineteist. Kui nad teineteist katavad, istub üks neist sõna otseses mõttes teise seljas.

Raame saab esile tuua või tahaplaanile saata ning sellega määrata, milline raam millise peal istub, nelja käsu abil.

Too esiplaanile

- Raami esiletoomiseks vali esmalt raam, klõpsates selle piirdel &HVN;ga.

  Vali menüükäsk Raamid Too esiplaanile.

  See asetab raami kõigi muude raamide peale, mis sellega kattuvad.

Tõsta raam esile

- Raami esiletoomiseks vali esmalt raam, klõpsates selle piirdel &HVN;ga.

  Vali menüükäsk Raamid Tõsta raam esile.

  See liigutab raami ühe taseme võrra ülespoole iga raami suhtes, mis sellega kattub.

  Kiirklahv &Ctrl;&Shift;R annab sama tulemuse, mis menüükäsk Tõsta raam esile.

Saada tagaplaanile

- Raami kõrvaldamiseks esiplaanilt klõpsa esmalt raami piirdel &HVN;ga.

  Vali menüükäsk Raamid Saada tagaplaanile.

  See asetab raami tahapoole kõigist muudest raamidest, mis sellega kattuvad.

Saada raam tahapoole

- Raami kõrvaldamiseks esiplaanilt klõpsa esmalt raami piirdel &HVN;ga.

  Vali menüükäsk Raamid Saada raam tahapoole.

  See viib raami ühe taseme võrra tahapoole igast raamist, mis sellega kattub.

  Kiirklahv &Ctrl;&Shift;L annab sama tulemuse, mis menüükäsk Saada raam tahapoole.

## Jäigad raamikatkestused

Jäik raamikatkestus on vormindamise erisümbol, mida dokumendi lõplikus, trükikõlbulikus kujus näha ei ole.

Jäiga raamikatkestuse eesmärk on sundida kogu sellele järgnev tekst liikuma raamigrupi järgmisse raami.

Oletame, et meil on tegemist lausega Me ei pea kartma kedagi teist peale iseenda.

ja me lisame jäiga raamikatkestuse sõna kedagi ette. Selle tulemuseks on üks raam, mis sisaldab teksti Me ei pea kartma, ning teine raam, mis algab tekstiga kedagi teist peale iseenda.

Jäiga raamikatkestuse lisamiseks tuleb esmalt viia kursor kohta, kuhu soovid katkestuse lisada.

Jäika raamikatkestust saab lisada kahel viisil:

- menüükäsuga Lisamine Jäik raamikatkestus

- kiirklahviga Ctrl Return

Kui soovid jäiga raamikatkestuse eemaldada, saab seda teha sarnaselt suvalise märgi kustutamisele.

Et tegemist on märgiga, mis normaalselt ei ole &kword;is näha, on jäika raami katkestust hõlpsam kustutada järgmiselt.

1. Vali menüükäsk Vaade Vormindussümbolid. See muudab kõik muidu mittenähtavad märgid nähtavaks.

2. Leia nüüd jäik raamikatkestus, mis kannab pealdist --- Raamikatkestus ---. Vii hiirekursor selle kohale ja klõpsa &HVN;ga. See asetab kursori otse jäiga raamikatkestuse ette.

3. Seejärel vajuta klahvi Delete.