# Päised ja jalused

## Sissejuhatus

Mitmeleheküljeliste dokumentide korral võib tekkida vajadus või vähemalt soov näidata teatud infot iga lehe üla- või alaosas. Päised ja jalused pakuvad lugejale mugava võimaluse leida vajalikku infot ning ühtlasi seovad need dokumendi visuaalselt tervikuks.

Päised ja jalused kujutavad endast erilisi raame. Teksti ja andmeid päistes ja jalustes saab redigeerida samamoodi nagu suvalises tekstiraamis. Muudest &kword;i raamidest eristab aga päiseid ja jaluseid asjaolu, et need luuakse automaatselt iga lehekülje üla- ja alaossa.

Päiseid ja jaluseid saab kasutada ainult tekstile orienteeritud mallide puhul.

## Päiste ja jaluste kasutamine

Päiseid ja jaluseid saab üksteisest sõltumatult suvalisel ajahetkel sisse ja välja lülitada.

Päiseid saab lülitada menüükäsuga Vormindus Näita päist.

Jaluseid saab lülitada menüükäsuga Vormindus Näita jalust.

Jalused lisatakse lehekülje seadistustes määratud piirde alla. Pearaamis oleva teksti kulgu korrigeeritakse, et päised ja jalused ei kattuks mingi muu tekstiga.

Kuna päised ja jalused on olemuselt tavalised tekstiraamid, mis paigutatakse igale leheküljele, saab päiste ja jaluste redigeerimisel kasutada kõiki neid võtteid, mida sa oskad kasutada tavalise teksti puhul.

Rohkem infot päiste ja jaluste võimaluste kohta leiab osast Lehekülje vormindamine.

Rohkem infot leheküljenumbrite kohta leiab osast Lehekülgede nummerdamine.

Rohkem infot raami vormindamise kohta leiab osast Raami omaduste määramine.

Näite selle kohta, kuidas panna leheküljenumbrid paaris- ja paaritute lehekülgede välisservale, leiab osast Kuidas....